Title: ประกาศเทศบาลตำบลบางบ่อ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของเทศบาลตำบลบางบ่อ

ประกาศเทศบาลตำบลบางบ่อ

ประกาศเทศบาลตำบลบางบ่อ
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลของเทศบาลตำบลบางบ่อ[๑]

เพื่อให้เป็นไปตามความนัยมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ

เทศบาลตำบลบางบ่อ อำเภอบางบ่อ จังหวัดสมุทรปราการ
เป็นหน่วยงานราชการส่วนท้องถิ่น สังกัดกระทรวงมหาดไทย
ได้จัดระบบข้อมูลข่าวสารส่วนบุคคลที่เกี่ยวข้องและจำเป็นในการปฏิบัติงานตามพระราชบัญญัติข้อมูลข่าวสารของราชการ
พ.ศ. ๒๕๔๐ ดังนี้

(ก) ประเภทของบุคคลที่มีการเก็บข้อมูลไว้
- ผู้บริหารเทศบาลตำบลบางบ่อ
- สมาชิกสภาเทศบาลตำบลบางบ่อ
- พนักงานเทศบาลทุกระดับ สังกัดเทศบาลตำบลบางบ่อ
- ลูกจ้างประจำ สังกัดเทศบาลตำบลบางบ่อ
- พนักงานจ้าง สังกัดเทศบาลตำบลบางบ่อ
(ข) ประเภทของระบบข้อมูลข่าวสารส่วนบุคคล
- ทะเบียนประวัติผู้บริหารเทศบาลตำบลบางบ่อ
- ทะเบียนประวัติสมาชิกสภาเทศบาลตำบลบางบ่อ
- แฟ้มประวัติพนักงานเทศบาล
- บัตรประวัติพนักงานเทศบาล
- แฟ้มประวัติลูกจ้างประจำ
- บัตรประวัติลูกจ้างประจำ
- แฟ้มประวัติพนักงานจ้าง
(ค) ลักษณะการใช้ข้อมูลตามปกติ
- ใช้ในการบริหารงานบุคคลของเทศบาลตำบลบางบ่อ
- ใช้เพื่อบริการข้อมูลแก่หน่วยงาน หรือ
- ใช้เพื่อบริการข้อมูลแก่หน่วยงาน หรือบุคคลภายนอก
(ง) วิธีการขอตรวจดูข้อมูลข่าวสารของเจ้าของข้อมูล
- กรอกแบบฟอร์มขอตรวจสอบทะเบียนประวัติ
แฟ้มประวัติกับเจ้าหน้าที่ที่รับผิดชอบ
- ปลัดเทศบาลพิจารณาให้ความเห็นชอบ
- นายกเทศมนตรีอนุมัติ
(จ) วิธีการขอให้แก้ไขเปลี่ยนแปลงข้อมูล
- การแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรี
ว่าด้วยการขอแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๒๙
- การแก้ไขเพิ่มเติมรายการในทะเบียนประวัติ มีแนวทางปฏิบัติ ดังนี้
(๑)
รายการเปลี่ยนแปลงหรือเพิ่มเติมที่จะต้องแจ้งให้งานการเจ้าหน้าที่ทราบเพื่อบันทึกในทะเบียนประวัติ
(๑.๑) การผ่านการอบรม ดูงาน และการรับเครื่องราชอิสริยาภรณ์
แจ้งการเปลี่ยนแปลง หรือเพิ่มเติมรายการดังกล่าว โดยแนบสำเนาเอกสาร
หลักฐานที่เกี่ยวข้องที่งานการเจ้าหน้าที่สำนักปลัดเทศบาล จำนวน ๑ ชุด
(๑.๒) การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาแสดงผลการศึกษา (Transcript) จำนวน ๑ ชุด
(๑.๓) การเปลี่ยนชื่อตัว ชื่อสกุล
ให้แจ้งการเปลี่ยนแปลงโดยแนบเอกสารหลักฐานการเปลี่ยนชื่อตัว ชื่อสกุล
พร้อมแนบสำเนาทะเบียนบ้าน (ท.ร. ๑๔) ที่มีการเปลี่ยนแปลง จำนวน ๑ ชุด
(๑.๔) การเพิ่มเติมรายการอื่น ๆ เช่น
การได้รับการคัดเลือกเป็นพนักงานดีเด่น เป็นต้น
ให้ส่งสำเนาใบประกาศหรือหลักฐานอื่น ๆ จำนวน ๑ ชุด
(๒) เอกสารหลักฐานที่ส่งให้งานการเจ้าหน้าที่
ต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖
ข้อ ๓๑ ทุกครั้ง นอกจากการเพิ่มเติมรายการหรือการขอเปลี่ยนชื่อตัว ชื่อสกุล
(ฉ) แหล่งที่มาของข้อมูล
- เจ้าของประวัติ
- คำสั่งแต่งตั้ง โอน ย้าย และคำสั่งอื่น ๆ ที่เกี่ยวข้อง
-
ผลการเลือกตั้งและแต่งตั้งที่เกี่ยวข้องกับผู้บริหารและสมาชิกสภาเทศบาล
- หน่วยงานของเทศบาลตำบลบางบ่อ

ประกาศ
ณ วันที่ ๑๘ มกราคม พ.ศ. ๒๕๕๕
วิรุฬห์
 ศุภพิพัฒน์
นายกเทศมนตรีตำบลบางบ่อ

ปริยานุช/ผู้จัดทำ
๕ มีนาคม ๒๕๕๕

ณัฐพร/ผู้ตรวจ
๕ มีนาคม ๒๕๕๕

[๑] ราชกิจจานุเบกษา
เล่ม ๑๒๙/ตอนที่ ๒๓ ง/หน้า ๑๙๙/๑ มีนาคม ๒๕๕๕